Լուիզա Հեսսեն Կասելացի

Լուիզա Հեսսեն Կասելացի կամ Լուիզա Վիլհելմինա Ֆրեդերիկա Ավգուստա Յուլիա Հեսսեն Կասսել Ռումպենհեյմցի (, , ), Հեսսենի արքայադուստր, Քրիստիան IX-ի հետ ամուսնանալուց հետո՝ Դանիայի թագուհի (1863 թվականի նոյեմբերի 15), Ռուսաստանի կայսր Նիկոլայ II-ի և Բրիտանիայի թագավոր Գեորգ V-ի մայրը, նաև եվրոպական այլ միապետերի մայրը։

Կենսագրություն 
Լուիզան ծնվել է Հեսսեն-Կասել-Ռումպենհայմի գերմանացի արքայազն Վիլհելմի և նրա կնոջ՝ Օլդենբուրգցի Շառլոտայի ընտանիքում։ Նրա մայրը Դանիայի թագավոր Ֆրեդերիկ 5-րդի թոռնուհին էր, երեք տարեկան հասակից աղջիկն ապրում էր Դանիայում։

1842 թվականի մայիսի 26-ին նա ամուսնացել է իր զարմիկի՝ Շլեզվիգ-Հոլշտեյն-Զոնդերբուրգ-Գլյուքսբուրգի արքայազն Քրիստիանի՝ Շլեզվիգ-Հոլշտայն-Զոնդերբուրգ-Գլյուքսբուրգի դուքս Ֆրիդրիխ Վիլհելմի և Հեսսեն-Կասելի արքայադուստր Լուիզա Կարոլինայի որդու հետ։ Ծնունդով, չլինելով Դանիայի գահի անմիջական ժառանգը, 1847 թվականին Լուիզայի ամուսինը հայտարարվել է թագավոր՝ Քրիստիան VIII- ի (որի ազգականուհին էր Լուիզան) կամքով, որպես ապագա Ֆրիդրիխ VII- ի իրավահաջորդ, քանի որ վերջինս չէր կարող երեխաներ ունենալ։ Այս որոշումը պաշտպանել են Եվրոպայի խոշոր տերությունները։ 1853 թվականի հուլիսի 3-ին Ֆրիդրիխ VII- ը Լուիզային և նրա ամուսնուն հռչակել է թագավորական ժառանգորդ զույգ։ Ապագա թագուհին լարված հարաբերություններ է ունեցել արքայի հետ, որը մորգանատիկ ամուսնության մեջ էր դերասանուհի Լուիզա Ռասմուսենի հետ, ինչը Լուիզան չէր ողջունում։

Կոնսորտ թագուհի 
1863 թվականի նոյեմբերի 15-ին ամուսինները դարձել են Դանիայի միապետեր։ Լուիզայի ամուսնությունը հիմնված է եղել փոխադարձ զգացմունքների վրա, շատ երջանիկ և բազմազավակ։ Լուիզան ամուսնուն պարգևել է վեց երեխա։ Թագավորական զույգն ապրել է բավականին համեստ, իսկ Դանիայում համարվել է ընտանեկան բարեկեցության չափանիշ։ Ընտանեկան գործերը հիմնականում վարել է թագուհին։ Երբ 1870 թվականին թագուհու կրտսեր դուստրը՝ արքայադուստր Տիրան, հղիացել էր հեծելազորային լեյտենանտից, Լուիզան ստանձնել է իրավիճակի կարգավորումը՝ իր դստերը ուղարկելով Հունաստան՝ Հունաստանի թագավորի մոտ, որը Տիրի հարազատ եղբայրն էր, որտեղ արքայադուստրը կարողացել է երեխային լույս աշխարհ բերել և դա գաղտնի պահել մամուլից։

Թագուհի Լուիզան պալատական ​​անցուդարձը չէր սիրում և շատ ժամանակ մարդկանցից մեկուսացած էր լինում։ Նա գործնականում ազդեցություն չի ունեցել երկրի քաղաքականության վրա։ Միակ բանը, որին գործում մասնակցություն է ցուցաբերել թագուհին, իր վեց երեխաների ամուսնություններն են եղել։ Լուիզայի ջանքերի շնորհիվ Դանիայի արքայական տունը ընտանեկան կապերով կապվել է Ռուսաստանի, Մեծ Բրիտանիայի, Հունաստանի, Ֆրանսիայի և Շվեդիայի արքայական տոհմերի հետ։ Թագավորական ազգականների շրջանում զույգը հայտնի է եղել որպես «Եվրոպայի սկեսրայր ու սկեսուր»։ Ամեն տարի թագավորական զույգի երեխաներն ու թոռները Եվրոպայի տարբեր ծայրերից մեկնում էին Դանիա՝ հայրական տուն։

Թագուհին հովանավորել է 26 տարբեր բարեգործական հաստատություններ, որոնցից շատերն ինքն էր հիմնել։ Լուիզան սիրում էր երաժշտություն և նկարչություն, հովանավորում էր լեհական ծագմամբ դանիացի հայտնի նկարիչ Էլիզաբեթ Յերիխաու Բաումանին։

Ուշ տարիներ և մահ 
Իր կյանքի ավարտին թագուհին գործնականում խլացել էր։ Կյանքի վերջին տարիներին թագուհուն մշտապես ուղեկցում էին իր իսկ հիմնադրած սարկավագուհիների կազմակերպության երկու կանայք։ Լուիզան Դանիայի թագուհին է եղել 35 տարի՝ ավելի շատ, քան իրենից առաջ եղած ցանկացած մեկը։ Նա մահացել է 1898 թվականի սեպտեմբերի 29-ին։ Ամուսինը մահացել է 1906 թվականին։ Երկուսն էլ թաղված են Կոպենհագենի Ռոսկիլդեի մայր տաճարում։

Ընտանիք 

Քրիստիան IX-ի հետ համատեղ կյանքում Լուիզան ունեցել է վեց երեխա, որոնք բոլորն էլ բավական հաջող դինաստիական ընտանիքներ են կազմել։

 Քրիստիան Ֆրեդերիկ Վիլհելմ Կառլ (1843-1912), Դանիայի թագավոր Ֆրեդերիկ VIII (1906-1912)։ Ամուսնացել է Շվեդիայի և Նորվեգիայի արքայադուստր Լուիզայի՝ Նիդեռլանդների թագավոր Չարլզ XV- ի և Լուիզա Նիդերլանդցու դոստեր հետ։ Համատեղ կյանքում ունեցել են ութ երեխա, այդ թվում՝ Դանիայի թագավոր Քրիստիան X- ը և Նորվեգիայի թագավոր Հակոն VII- ը։
 Ալեքսանդրա Կարոլինա Մարիյա Շառլոտտա Լուիզա Յուլիա (1844-1925), ամուսնացել է Մեծ Բրիտանիայի թագավորի և Հնդկաստանի կայսր Էդուարդ VII- ի հետ, որը Վիկտորյա թագուհու և Ալբերտ Սաքսեն Կոբուրգ Գոթացու որդին էր։ Ունեցել են երեք որդի և երեք դուստր, այդ թվում՝ Մեծ Բրիտանիայի թագավոր Գեորգ V և Նորվեգիայի թագուհի Մոդը։
Քրիստիան Վիլհելմ Ֆերդինանդ Ադոլֆ Գեորգիոս (1845-1913), Հունաստանի թագավոր Գեորգ I, (1863-1913), ամուսնացել է Մեծ իշխանուհի Օլգա Կոնստանտինովնայի հետ, որը Մեծ իշխան Կոնստանտին Նիկոլաևիչի և Ալեքսանդրա Իոսիֆովնայի դուստրն էր։ Ունեցել են հինգ որդիներ և երեք դուստրեր, այդ թվում՝ Հունաստանի Կոստանտինոս I թագավորը։
Մարիա Սոֆիա Ֆրեդերիկա Դագմար (1847-1928), ամուսնացել է Ռուսաստանի կայսր Ալեքսանդր III-ի հետ, որը Ալեքսանդր II-ի և Մարիա Ալեքսանդրովնայի որդին էր։ Ամուսնությունից հետո ստացել է Մարիա Ֆյոդորովնա անունը։ Ունեցել է չորս որդի և երկու դուստր, ներառյալ վերջին կայսր Նիկոլայ II-ը։
Տաիրա Ամալիա Կարոլինա Շառլոտա Աննա (1853-1933), ամուսնացել է Հանովերի արքայազն Էռնստ Ավգուստ II- ի հետ, որը Հանովերի թագավոր Ջորջ V- ի և Մարիա Սաքս Ալտենբուրգցու որդին էր։ Ունեցել է երեք որդի և երեք դուստրեր։
Արքայազն Վալդեմար (1858-1939),  ամուսնացել է Օռլեանցու հետ, որը Շարտրի դուքս Ռոբերտի և Ֆրանսուազա Օռլեանցու դուստրն էր, ուներ չորս որդի և դուստր։

Ծանոթագրություններ 

Դանիացիներ
Կին արվեստագետներ
Գերմանացի արվեստագետներ
19-րդ դարի անձինք
Խուլեր
19-րդ դարի գերմանացիներ
Դանիացի նկարիչներ
Վիկտորիայի և Ալբերտի թագավորական շքանշանի ասպետ կանայք